

**Қазақстан Республикасы Yкiметiнiң резервiнен қаражат бөлу туралы**

Қазақстан Республикасы Yкiметiнiң 2003 жылғы 7 қарашадағы N 1104 қаулысы

      "2003 жылға арналған республикалық бюджет туралы" Қазақстан Республикасының 2002 жылғы 12 желтоқсандағы Заңына , "Қазақстан Республикасының Үкiметi резервiнің қаражатын пайдаланудың тәртiбiн бекiту туралы" Қазақстан Республикасы Үкiметiнiң 1999 жылғы 18 қыркүйектегi N 1408 қаулысына сәйкес және ағымдағы жылдың соңына дейiн телекоммуникациялар саласын ырықтандыру бағдарламасының бiрiншi кезеңін iске асыруға қажеттi нормативтiк құқықтық кесiмдердi әзiрлеу мақсатында Қазақстан Республикасының Үкiметi қаулы етеді:

      1. Қоса берiліп отырған Ағымдағы жылдың соңына дейiн телекоммуникациялар саласын ырықтандыру бағдарламасының бiрiншi кезеңін iске асыруға қажеттi нормативтiк құқықтық кесiмдерді әзiрлеу жөніндегі жұмыстардың тізбесi бекiтiлсiн.

      2. 2003 жылға арналған республикалық бюджетте табиғи және техногендік сипаттағы төтенше жағдайларды жоюға және өзге де күтпеген шығыстарға көзделген Қазақстан Республикасы Үкiметiнiң резервiнен 14 (он төpт) миллион теңге, оның iшiнде:   
      1) Қазақстан Республикасының Табиғи монополияларды реттеу және бәсекелестiктi қорғау жөнiндегi агенттiгiне 4 (төрт) миллион теңге;   
      2) Қазақстан Республикасының Ақпараттандыру және байланыс жөнiндегі агенттігіне 10 (он) миллион теңге бөлiнсiн.

      3. Қазақстан Республикасының Қаржы министрлiгi бөлiнген қаражаттың мақсатты пайдаланылуын бақылауды қамтамасыз етсiн.

      4. Осы қаулы қол қойылған күнінен бастап күшiне енедi.

*Қазақстан Республикасының*   
*Премьер-Министрі*

Қазақстан Республикасы     
Yкiметiнiң          
2003 жылғы 7 қарашадағы    
N 1104 қаулысымен      
бекітілген

**Ағымдағы жылдың соңына дейiн телекоммуникациялар**   
**саласын ырықтандыру бағдарламасының бiрiншi кезеңін**   
**iске асыруға қажеттi нормативтiк құқықтық кесімдердi**   
**әзiрлеу жөнiндегі жұмыстардың тiзбесi**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
р/с|      Жұмыстың атауы     |  Аяқталу   |Жауапты |Орындалу|Қаржы.   
N  |     (аяқталу нысаны)    |  нысаны    |орындау.|мерзiмi |ландыру   
   |                         |            |шылар   |        |көлемі,   
   |                         |            |        |        |(мың   
   |                         |            |        |        |теңге)   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
1               2                  3          4       5       6   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
1  Байланыстың магистральдік  Нормативтiк    АБА    2003     2 500   
   операторын анықтау         құқықтық              жылдың   
   жөнiндегi талаптар мен     кесiмнiң              желтоқ.   
   өлшемдер                   жобасы                саны

2  Қалааралық және (немесе)   Нормативтiк    АБА    2003     4 000   
   халықаралық телефон        құқықтық              жылдың   
   байланысын ұсынғаны үшiн   кесiмнiң              желтоқ.   
   бюджетке төленетiн ақының  жобасы                саны   
   жылдық ставкалары

3  Халыққа әмбебап байланыс   Нормативтiк    АБА    2003     1 500   
   қызметтерiн көрсететiн     құқықтық              жылдың   
   операторларға шығындарды   кесiмнiң              желтоқ.   
   өтеу үшiн әмбебап          жобасы                саны   
   байланыс қызметтерiнiң   
   құнын субсидиялау eрежесi

4  Байланыс операторларының   Нормативтiк    ТМРА   2004     4 000   
   трафиктi қосуға және       құқықтық      (келi.  жылдың   
   өткізуге арналған          кесiмнiң       сiм    1-тоқ.   
   тарифтердi есептеу         жобасы        бойын.  саны   
   әдiстемесі                                ша)

5  Ұялы байланыс              Нормативтiк    АБА    2003     2 000   
   қызметтерін көрсету        құқықтық              жылдың   
   ережесі                    кесiмнiң              желтоқ.   
                              жобасы                саны   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Жиыны: 14 000 000 (он төрт миллион) теңге

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК